हामी यहाँ त्यागिएका छौं । हामीसँग यो क्षेत्रमा साठी लाख खजुरका रूख थिए – पानीको उच्च नुनिलोपनका कारण त्यसमध्ये अहिले पचास लाख रुख मरिसकेका छन् । हाम्रो वातावरणलाई प्रदुषित बनाइएको छ, हाम्रो जनावरहरू जस्तै भैंसीहरू मरिरहेका छन् । के इस्लामिक गणतन्त्रले हामीलाई गरेको न्यायको वाचा यही हो ? यहाँका धेरै स्थानीय दूषित पानी पिउनाका कारण विषालु प्रभावमा परेका छन्, त्यसमध्ये धेरैलाई कडा किसिमको आउँ रगत छ जसमा बच्चा तथा बुढा पनि रहेका छन् । हामीसँग आकस्मिक उपचारमा जानको लागि एउटा स्वास्थ्य केन्द्र समेत छैन, हामीलाई अहवाजमा रहेका अस्पताल जान सयौं किलोमिटरको यात्रा गर्नुपर्ने हुन्छ ।